text: қостоған жамбыл облысы меркі ауданы, жаңатоған ауылдық округі орталығы. аудан орталығы меркі ауылынан шығысқа қарай 16 км-дей жерде, сұлыбас, бетеге, т.б. астық тұқымдас шөптесіндер өскен, таудың қоңыр, қызғылт қоңыр топырақты жонды-қырқалы келген таулық аңғарда орналасқан. 2,1 мың адам (2007); 2,0 мың адам (2009). м.жылысбаев атындағы орта мектеп, клуб, кітапхана, пункт, байланыс бөліемшесі, т.б. мекемелер бар. ауыл "22-партсъезд" атындағы қызылша өсіретін ұжымшардың орталығы болып келген. оның негізінде өндірістік кооператив және жшс құрылған. аспара өзенінен ауылға қарай екі тоған тартылған. сол екі тоғанды пайдаланған ауыл адамдары ауылды "қостоған" атандырған. ауылдың негізгі кәсібі мал және егін шаруашылығы.